
(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 

Κύρωση Οργανισμού του υπέρ του Ιερού Ναού Αγίας Ζώ¬ 
νης Πατησίων Κεφαλαίου Αυτοτελούς Διαχείρισης με 
την επωνυμία «ΚΛΗΡΟΔΟΤΗΜΑ ΣΤΑΥΡΟΥ ΑΠ. ΓΕ¬ 
ΩΡΓΙΑΔΗ». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την από 28.6.1976/29.1.1982 ιδιόγραφη διαθήκη 
του Σταύρου Αποστ. Γεωργιάδη, η οποία δημοσιεύθηκε με 
το αριθμ. 1862/3.6.1988 πρακτικό του Μον. Πρωτοδι¬ 
κείου Αθηνών και με την οποία άφησε την περιουσία του 
στον Ιερό Ναό Αγίας Ζώνης Πατησίων, ως κεφάλαιο αυτο¬ 
τελούς διαχείρισης, για την εκτέλεση ειδικού κοινωφε¬ 
λούς σκοπού. 

2. Τις διατάξεις των άρθρων: α) 96 παρ. 1 του Α.Ν. 
2039/1939 σύμφωνα με τις οποίες οι περιουσίες που δια¬ 
τίθενται με κληρονομιές, κληροδοσίες ή δωρεές σε υφι¬ 
στάμενα ιδρύματα, σωματεία, νομικά πρόσωπα κ.λπ., για 
την εκτέλεση ειδικού κοινωφελούς σκοπού χωρίς να κα¬ 
θορίζεται ειδικότερος τρόπος διοίκησης αυτών, αποτε¬ 


λούν κεφάλαια αυτοτελούς διαχείρισης, χωριστής της λοι¬ 
πής περιουσίας, των κληρονόμων, κληροδόχων ή δωρεο- 
δόχων ιδρυμάτων, σωματείων, νομικών προσώπων κ.λπ. 
και είναι δυνατό να ορίζονται με Προεδρικά Διατάγματα, οι 
λεπτομέρειες του τρόπου εκτέλεσης των σκοπών των πε¬ 
ριουσιών αυτών. 

3. Την από 12.4.1994 γνωμοδότηση του Συμβουλίου 
Εθνικών Κληροδοτημάτων. 

4. Την αριθμ. 1026431 /268/0006Α/2.3.1994 κοινή 
απόφαση του Πρωθυπουργού και του Υπουργού Οικονο¬ 
μικών με την οποία ανατέθηκαν αρμοδιότητες στους Υφυ¬ 
πουργούς Οικονομικών (ΦΕΚ 154/Β/7.3.1994). 

5. Την αριθμ. ΔΥ3α/ΟΙΚ.370/13.7.1994 κοινή από¬ 
φαση του Πρωθυπουργού και του Υπουργού Υγείας, Πρό¬ 
νοιας και Κοινωνικών Ασφαλίσεων, με την οποία ανατέθη¬ 
καν αρμοδιότητες του Υπουργού Υγείας, Πρόνοιας και 
Κοινωνικών Ασφαλίσεων στον Υφυπουργό Εμμανουήλ 
Σκουλάκη (ΦΕΚ 550/Β/15.7.1994). 

Με πρόταση των Υφυπουργών Οικονομικών και Υγείας, 
Πρόνοιας και Κοινωνικών Ασφαλίσεων, αποφασίζουμε: 

Αρθρο μόνο 

Κυρώνουμε τον Οργανισμό (καθορισμού λεπτομερειών) 
του τρόπου εκτέλεσης του κοινωφελούς σκοπού του υπέρ 
του Ιερού Ναού Αγίας Ζώνης κεφαλαίου αυτοτελούς δια¬ 
χείρισης με την επωνυμία «ΚΛΗΡΟΔΟΤΗΜΑ ΣΤΑΥΡΟΥ 
ΑΠ. ΓΕΩΡΓΙΑΔΗ» που αφέθηκε σ’ αυτόν με την από 
28.6.1976/29.1.1982 ιδιόγραφη διαθήκη του, η οποία 
δημοσιεύθηκε με το αρ. 1862/1988 πρακτικό του Μον. 
Πρωτοδικείου Αθηνών. 

Το κεφάλαιο αυτό υπάγεται στην εποπτεία και τον 
έλεγχο των Υπουργών Οικονομικών και Υγείας, Πρόνοιας 
και Κοινωνικών Ασφαλίσεων και διέπεται από τις διατάξεις 
της συστατικής πράξης, του παρακάτω οργανισμού και 
του Α.Ν. 2039/1939, όπως κάθε φορά ισχύει ο νομος αυ¬ 
τός και των διαταγμάτων που εκδόθηκαν ή θα εκδοθούν 
σε εκτέλεση του νόμου τούτου. 

Ο Οργανισμός αυτός αποτελείται από οκτώ (8) άρθρα 
και καταχωρίζεται παρακάτω: 

ΟΡΓΑΝΙΣΜΟΣ 

Του ΥΠΕΡ του Ιερού Ναού Αγίας Ζώνης Πατησίων κεφα¬ 
λαίου αυτοτελούς διαχείρισης με την επωνυμία «ΚΛΗ¬ 
ΡΟΔΟΤΗΜΑ ΣΤΑΥΡΟΥ ΑΠ. ΓΕΩΡΓΙΑΔΗ». 

Αρθρο 1 

> 

Νομική Μορφή 

1. Η περιουσία, την οποία άφησε ο Σταύρος Απ. Γεωρ- 
γιάδης με την από 28.6.1976/29.1.1982 ιδιόγραφη δια¬ 
θήκη του, η οποία δημοσιεύτηκε με το αρ. 1862/1988 
πρακτικό του Μον. Πρωτοδικείου Αθηνών, υπέρ του Ιερού 
Ναού Αγίας Ζώνης για την εκτέλεση ειδικού κοινωφελούς 
σκοπού, αποτελεί γι’ αυτόν κεφάλαιο αυτοτελούς διαχεί¬ 
ρισης με την επωνυμία «ΚΛΗΡΟΔΟΤΗΜΑ ΣΤΑΥΡΟΥ ΑΠ. 
ΓΕΩΡΓΙΑΔΗ», διακεκριμένη της λοιπής περιουσίας του Ιε¬ 
ρού Ναού και διέπεται από τις διατάξεις της παραπάνω συ¬ 
στατικής πράξης, του παρόντος οργανισμού, του Α.Ν. 
2039/1939, όπως κάθε φορά ισχύει ο νόμος αυτός και 
των διαταγμάτων που εκδόθηκαν ή θα εκδοθούν σε εκτέ¬ 
λεση του νόμου τούτου. 

2. Η σφραγίδα του Κεφαλαίου Αυτοτελούς Διαχείρισης 
είναι στρογγυλή και αναγράφει περιμετρικά, μέσα σε πλαί¬ 
σιο, την επωνυμία του κληρονόμου «ΙΕΡΟΣ ΝΑΟΣ ΑΓΙΑΣ 
ΖΩΝΗΣ ΑΘΗΝΑΣ» και στο κέντρο αυτής την επωνυμία του 
κεφαλαίου «ΚΛΗΡΟΔΟΤΗΜΑ ΣΤΑΥΡΟΥ ΑΠ. ΓΕΩΡ¬ 
ΓΙΑΔΗ». 

Άρθρο 2 

Σκοπός 

Σκοπός του Ιδρύματος είναι η, από τα εισοδήματα των 
περιουσιακών στοιχείων, χορήγηση οικονομικών ενισχύ¬ 
σεων λόγω γάμου, κάθε έτος, σε δύο (2) οικονομικά αδύ¬ 
νατες και ορφανές νέες και από τους δύο γονείς τους κατ’ 
αρχήν ή ελλείψει τούτων ορφανές του ενός γονέα, οι 
οποίοι διαμένουν στην περιοχή της ενορίας του Ιερού 
Ναού Αγίας Ζώνης τουλάχιστον επί διετίας. 

Από τα εισοδήματα ποσοστό 75% θα διατίθεται για την 
εκτέλεση του σκοπού, ενώ το υπόλοιπο 25% θα διατίθεται 
για τη συντήρηση των ακινήτων. 

Σε περίπτωση που δεν θα υπάρχουν νέες για οικονομική 
ενίσχυση το αντιστοιχούν ποσό θα περιέρχεται στον Ιερό 
Ναό και θα χρησιμοποιείται ελεύθερα από το Εκκλησια¬ 
στικό Συμβούλιο για τη χορήγηση βοήθειας σε οικονομικά 
αδύνατους ή για τη συντήρηση - βελτίωση του Ι.Ν. Αγ. Ζώ¬ 
νης. 

Άρθρο 3 

Περιουσία - Πόροι 

1. Η περιουσία του κληροδοτήματος αποτελείται από: 

α) Ένα διαμέρισμα 4 δωματίων στον Γ' όροφο της πολυ¬ 
κατοικίας επί της οδού Τενέδου 36 στην Αθήνα. 

β) Ένα διαμέρισμα 4 δωματίων στον Γ' όροφο της πολυ¬ 
κατοικίας επί της οδού Σίκινου 3 στην Αθήνα. 

γ) Ένα διαμέρισμα 2 δωματίων στο ισόγειο της πολυκα¬ 
τοικίας επί της οδού Σίκινου 3 στην Αθήνα. 

2. Πόροι του Ιδρύματος είναι: 

α) Τα εισοδήματα από την εκμετάλλευση των παραπάνω 
αναπαλλοτρίωτων περιουσιακών του στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 


γ) Το ποσό του ενός εκατομμυρίου (1.000.000) δρχ. 
που είναι ήδη κατατεθειμένο σε λογαριασμό της Εθνικής 
Τράπεζας της Ελλάδος (αριθ. λογ/σμού 06529600627). 

Άρθρο 4 

Επιτροπή Επιλογής Υποψηφίων 

Η επιλογή των υποψηφίων προς οικονομική ενίσχυση 
λόγω γάμου, γίνεται από ειδική επιτροπή που συγκροτεί¬ 
ται για το σκοπό τούτο και αποτελείται από το Εκκλησια¬ 
στικό Συμβούλιο του Ιερού Ναού Αγ. Ζώνης Πατησίων και 
ένα δικαστικό (Πρωτόδικη), ο οποίς θα ορίζεται από τον 
Προϊστάμενο του Πρωτοδικείου Αθηνών. 

Σε περίπτωση αποποίησης, παραίτησης, αντικατάστα¬ 
σης ή θανάτου κάποιου από τα μέλη της Επιτροπής αυτής, 
η κενή θέση συμπληρώνεται με πρόταση του Εκκλησιαστι¬ 
κού Συμβουλίου του Ιερού Ναού Αγίας Ζώνης εάν ήταν μέ¬ 
λος αυτού και με πρόταση του Προϊσταμένου του Πρωτο¬ 
δικείου Αθηνών εάν πρόκειται για το δικαστικό. 

Άρθρο 5 

Διαδικασία χορήγησης οικονομικών ενισχύσεων 

1. Το Εκκλησιαστικό Συμβούλιο του Ιερού Ναού Αγ. Ζώ¬ 
νης δύο τουλάχιστον μήνες πριν του καθορισμού της επι¬ 
λογής καλεί με προκήρυξη - πρόσκλησή του κάθε χρόνο, 
όλες τις ενδιαφερόμενες που δικαιούνται οικονομική ενί¬ 
σχυση για την αντιμετώπιση των δαπανών του γάμου τους, 
να υποβάλλουν σ’ αυτό εντός ενός μηνός, από τη δημο¬ 
σίευση της προκήρυξης - πρόσκλησης, σχετική αίτηση με 
τα απαραίτητα δικαιολογητικά που αναφέρονται στην πα¬ 
ραπάνω προκήρυξη - πρόσκληση. 

Αντίγραφο της προκήρυξης - πρόσκλησης πρέπει, με 
φροντίδα του Εκκλησιαστικού Συμβουλίου του Ιερού Ναού 
Αγ. Ζώνης, να τοιχοκολλάται, με αποδεικτικό έξω από τον 
Ιερό Ναό Αγίας Ζώνης Πατησίων, τους άλλους Ιερούς Να¬ 
ούς της περιοχής Αγ. Ζώνης Πατησίων και τα γραφεία του 
Δημοτικού Καταστήματος και να δημοσιεύεται μία φορά 
σε δύο ημερήσιες Αθηναϊκές εφημερίδες μεγάλης κυκλο¬ 
φορίας, σαράντα πέντε (45) τουλάχιστον ημέρες πριν από 
τη λήξη της παραπάνω προθεσμίας. 

2. Δικαίωμα οικονομικής ενίσχυσης έχουν οι υποψήφιες 
που πληρούν τις παρακάτω προϋποθέσεις: 

α) Έχουν ηλικία, από τη μικρότερη που επιτρέπουν οι 
ισχύουσες κάθε φορά διατάξεις του Αστικού Κώδικα για τη 
σύναψη έγκυρου γάμου, μέχρι και 45 ετών. 

β) Να είναι αμέμπτου ηθικής. 

γ) Να είναι οικονομικά αδύνατες. 

δ) Να έχουν παντρευτεί (για πρώτη φορά) στο αμέσως 
προηγούμενο ημερολογιακό έτος από το έτος απονομής 
της οικονομικής ενίσχυσης. 

ε) Να κατοικούν στην ενορία του Ιερού Ναού Αγ. Ζώνης 
για δύο τουλάχιστον έτη πριν από την κατάρτιση του πί¬ 
νακα των προς οικονομική ενίσχυση υποψηφίων. 

ζ) Να είναι ορφανές και από τους δύο γονείς τους ή ελ¬ 
λείψει τούτων να είναι ορφανές του ενός γονέα. 

3. Το εκάστοτε διατιθέμενο ποσό, θα προέρχεται από 
τα εισοδήματα του προηγουμένου της κληρώσεως έτους 
και θα δίνεται σε κορίτσια τα οποία ετέλεσαν το γάμο τους 
κατά το έτος που αφορούν τα εισοδήματα αυτά. 

4. Η Επιτροπή του κληροδοτήματος, μετά τη λήξη της 
παραπάνω προθεσμίας, εξετάζει τις αιτήσεις και τα λοιπά 
δικαιολογητικά που υποβλήθηκαν και επιλέγει, ανακηρύσ- 

σει (κατά την ημέρα της εορτής του Αγ. Γεωργίου και μετά 
την τέλεση τρισάγιου που ορίζει ο διαθέτης), με αιτιολογη¬ 
μένη απόφασή της, τις νέες που θα ενισχυθούν οικονο¬ 
μικά για την αντιμετώπιση των δαπανών του γάμου τους. 

Σε περίπτωση κατά την οποία ο αριθμός των υποψη¬ 
φίων, που πληρούν τις προϋποθέσεις οικονομικής ενίσχυ¬ 
σης και έχουν τα ίδια προσόντα, είναι μεγαλύτερος από 
τον αριθμό των οικονομικών ενισχύσεων που πρόκειται να 
δοθούν, η επιλογή μεταξύ αυτών γίνεται από την επιτροπή 
του κληροδοτήματος με δημόσια κλήρωση, την ημέρα της 
εορτής του Αγ. Γεωργίου. 

Σε περίπτωση κατά την οποία κάποιο δικαιολο ν η τιΚ 6 
των υποψηφίων είναι ατελές, ως προς ένα ή περισσότερα 
στοιχεία αυτού, η επιτροπή του κληροδοτήματος καλεί τις 
ενδιαφερόμενος με έγγραφη πρόσκλησή της πριν την επι¬ 
λογή των δικαιούχων να συμπληρώσουν τις ατέλειες αυτές 
μέσα σε πέντε (5) ημέρες από την επίδοση, με σχετική 
απόδειξη της παραπάνω πρόσκλησης. 

5. Η απόφαση εκλογής και ανακήρυξης των δικαιούχων 
τοιχοκολάται, την ίδια ή την επόμενη ημέρα, έξω από τον 
Ιερό Ναό Αγ. Ζώνης Αθηνών και τα γραφεία του Δημοτικού 
καταστήματος καθώςκαι έξω από τους Ιερούς Ναούς της 
περιοχής Αγ. Ζώνης Πατησίων με αποδεικτικό που θα 
υπογράφεται από το Γραμματέα ή άλλο εξουσιοδοτημένο 
υπάλληλο του Εκκλησιαστικού Συμβουλίου του Ιερού 
Ναού και ένα δημότη. 

Με την απόφαση αυτή καλούνται επίσης οι υπόλοιπες 
ενδιαφερόμενες υποψήφιες που απορρίφθηκαν να υπο¬ 
βάλλουν, εφόσον το επιθυμούν, σχετική ένσταση κατά της 
παραπάνω απόφασης του Διοικητικού Συμβουλίου του 
ιδρύματος, μέσα σε δέκα (10) ημέρες από την τοιχοκόλ¬ 
ληση αυτής. 

Η ένσταση αυτή κατατίθεται με απόδειξη παραλαβής 
στο Γ ραμματέα ή σε άλλο μέλος της επιτροπής του κληρο¬ 
δοτήματος που τυχόν έχει οριστεί προς τούτο από αυτή. 

6. Μετά την παρέλευση της δεκαήμερης προθεσμίας 
της προηγούμενης παραγράφου και εφόσον δεν υποβλή¬ 
θηκε καμιά ένσταση, δίνεται εντολή στην Τράπεζα ή το πι¬ 
στωτικό ίδρυμα που βρίσκονται οι καταθέσεις του ιδρύμα¬ 
τος, να καταθέσει τα ποσά της οικονομικής ενίσχυσης σε 
έντοκο λογαριασμό, στο όνομα της κάθε δικαιούχου. 

Το ποσό του κεφαλαίου της οικονομικής ενίσχυσης και 
οι τόκοι του, αναλαμβάνονται από τη δικαιούχο με την 
προσκόμιση στην Τράπεζα ή το πιστωτικό ίδρυμα της λη¬ 
ξιαρχικής πράξης γάμου της. 

7. Σε περίπτωση υποβολής ενστάσεων εμπρόθεσμα, το 
Εκκλησιαστικό Συμβούλιο υποβάλλει αυτές μαζί με τα δι- 
καιολογητικά όλων των υποψηφίων και τα λοιπά έγγραφα 
εκλογής και ανακήρυξης των δικαιούχων ως και τις σχετι¬ 
κές απόψεις της Επιτροπής του κληροδοτήματος για τις 
ενστάσεις αυτές, στο Υπουργείο Οικονομικών, το οποίο 
αφού ελέγξει αν τηρήθηκαν ή όχι οι διατάξεις της συστατι¬ 
κής πράξης του κεφαλαίου αυτοτελούς διαχείρισης του 
παρόντος οργανισμού και των σχετικών νόμων, τα παρπέ- 
μπτει με σχετική εισήγησή του στο Συμβούλιο Εθνικών 
Κληροδοτημάτων προς γνωμοδότηση. 

Ο Υπουργός Οικονομικών και το Συμβούλιο Εθνικών 
Κληροδοτημάτων μπορούν, εφόσον κρίνουν ότι είναι ανα¬ 
γκαίο, να ζητούν από τις αρμόδιες Αρχές και το ίδρυμα 
κάθε χρήσιμη σχετική πληροφορία και στοιχείο. 

Μετά την παραπάνω γνωμοδότηση του Συμβουλίου 


Εθνικών Κληροδοτημάτων για το βάσιμο ή όχι των ενστά¬ 
σεων, εκδίδεται κοινή απόφαση του Υπουργού Οικονομι¬ 
κών και του εκ του σκοπού αρμόδιου Υπουργού, με την 
οποία είναι δυνατό να εγκριθούν ή να απορριφθούν ή να 
τροποποιηθούν οι σχετικές αποφάσεις της Επιτροπής του 
κληροδοτήματος, ως προς μία ή περισσότερες υποψή¬ 
φιες ή και να διαταχθεί η επανάληψη όλης της διαδικασίας 
επιλογής και ανακήρυξης των δικαιούχων της οικονομικής 
ενίσχυσης. 

8. Αν κάποια από τις δικαιούχος δεν αναλάβει το ποσό 
της οικονομικής ενίσχυσης μέσα σε δύο (2) έτη από την 
τέλεση του γάμου της, τα ποσά του κεφαλαίου και των τό¬ 
κων της οικονομικής ενίσχυσης επαναφέρονται, έπειτα 
από απόφαση της επιτροπής του κληροδοτήματος, στο 
λογαριασμό καταθέσεων του Κεφαλαίου Αυτοτελούς Δια¬ 
χείρισης, για τη χορήγηση μεγαλύτερης οικονομικής ενί¬ 
σχυσης το επόμενο έτος. 

9. Στην περίπτωση που δεν παρουσιασθούν ή δεν ανευ- 
ρεθούν νέες που να πληρούν τις προϋποθέσεις του άρ¬ 
θρου 5 παρ. 2, τότε μόνο τα αδιάθετα ποσά θα περιέρχο¬ 
νται στον I. Ναό Αγ. Ζώνης και θα χρησιμοποιούνται ελεύ¬ 
θερα από το Εκκλησιαστικό Συμβούλιο, κατά πλειοψηφία 
αποφασίζοντας, για τη χορήγηση οικονομικής βοήθειας 
σε οικονομικά αδύνατους ή για τη συντήρηση - βελτίωση 
του Ιερού Ναού. 

10. Ο αριθμός των οικονομικών ενισχύσεων που θα δο¬ 
θούν στους κατά τα ανωτέρω οικονομικά αδύνατους και το 
ποσό καθεμιάς απ’ αυτές, καθορίζεται με απόφαση του 
Εκκλησιαστικού Συμβουλίου του Ι.Ν. Αγ. Ζώνης Αθηνών, 
ανάλογα με το ύψος των ετησίων εσόδων του κληροδοτή¬ 
ματος και τις οικονομικές συνθήκες που επικρατούν. 

Αρθρο 6 

Οικονομική διαχείριση 

1. Η οικονομική διαχείριση του κεφαλαίου περιλαμβάνει 
ετήσια περίοδο, η οποία αρχίζει την 1 η Ιανουάριου και λή¬ 
γει την 31 η Δεκεμβρίου κάθε έτους διακεκριμένη της λοι¬ 
πής οικονομικής διαχείρισης του Ιερού Ναού Αγ. Ζώνης. 

2. Η οικονομική διαχείριση γίνεται βάσει προϋπολογι¬ 
σμού εσόδων και εξόδων, που καταρτίζεται σύμφωνα με 
τις διατάξεις των άρθρων 101 και 102 του Α.Ν. 2039/939 
και του από 20.12.1939 σχετικού Δ/τος (ΦΕΚ Α' 552). 

Αρθρο 7 

Βιβλία και στοιχεία 

1. Το κεφάλαιο τηρεί υποχρεωτικά τα ακόλουθα βιβλία 
και στοιχεία: 

α) Βιβλίο πρωτοκόλλου αλληλογραφίας. 

β) Η λογιστική παρακολούθηση του κεφαλαίου θα γίνε¬ 
ται μέσα απο τα λογιστικά βιβλία του Ιερού Ναού Αγίας Ζώ¬ 
νης Πατησίων, σε ξεχωριστή θέση και με ξεχωριστούς 
αναλυτικούς λογαριασμούς. 

γ) Βιβλίο χορήγησης οικονομικών ενισχύσεων, στο 
οποίο καταχωρίζονται τα ονόματα των εκλεγομένων ή 
κληρουμένων νεανίδων, το ποσό του βοηθήματος γάμου 
και η χρονολογία ανάληψης ή επιστροφής των χρημάτων 
από ή προς το δοσοληπτικό λογαριασμό της Τράπεζας. 

. δ) Βιβλίο περιουσιακών στοιχείων στο οποίο καταχωρί¬ 
ζεται κάθε περιουσιακό στοιχείο του κληροδοτήματος. 

ε) Στελέχη αριθμημένων διπλοτύπων αποδείξεων εί¬ 
σπραξης, ενταλμάτων πληρωμής, θεωρημένα από τον 
Πρόεδρο του Εκκλησιαστικού Συμβουλίου. 

2. Εκτός από τα παραπάνω βιβλία και στοιχεία, το Εκ¬ 
κλησιαστικό Συμβούλιο αποφασίζει την τήρηση και άλλων 
βιβλίων και στοιχείων τα οποία κρίνει απαραίτητα για την 
παρακολούθηση της διαχείρισης της περιουσίας του κε¬ 
φαλαίου και της εκτέλεσης των σκοπών του. 

Αρθρο 8 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί ή 
να συμπληρωθεί με Πρ. Δ/γμα, σύμφωνα με τις διατάξεις 
των άρθρων 98 του Α.Ν. 2039/1939 και 110 και 119 του 
Α.Κ., ύστερα από πρόταση του Εκκλησιαστικού Συμβου¬ 
λίου του Ιερού Ναού Αγ. Ζώνης τηρουμένων διατάξεων 
της συστατικής του πράξης. 

Στους Υφυπουργούς Οικονομικών και Υγείας, Πρόνοιας 
και Κοινωνικών Ασφαλίσεων αναθέτουμε τη δημοσίευση 
και εκτέλεση του παρόντος Διατάγματος. 

Αθήνα, 11 Οκτωβρίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΥΓΕΙΑΣ, ΠΡΟΝΟΙΑΣ 

ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

ΔΗΜ. ΓΕΩΡΓΑΚΟΠΟΥΛΟΣ ΕΜΜ. ΣΚΟΥΛΑΚΗΣ 

-♦- 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Υ7/9092 (2) 

Αναγνώριση Νοσοκομειακών Μονάδων ως κατάλληλων για 
άσκηση των γιατρών. 

Ο ΓΕΝΙΚΟΣ ΔΙΕΥΘΥΝΤΗΣ ΥΓΕΙΑΣ 
Έχοντας υπόψη: 

1. Τις διατάξεις του άρθρου 6 του Ν.Δ. 3365/55 καθώς 
και της παρ. 2 του άρθρου 8 του Ν. 2071/92. 

2. Τις με αριθ. 7/19.7.94, 8/8.9.94, 9/22.9.94 γνωμο¬ 
δοτήσεις της Υποεπιτροπής για αναγνώριση Κέντρων για 
χορήγηση ειδικότητας. 

3. Την με αριθ. 3831 /29.9.94 απόφαση της Εκτελεστι¬ 
κής Επιτροπής του ΚΕ.Σ.Υ. 

4. Την με αριθ. ΔΥ3α/οικ./504/20.9.94 (ΦΕΚ Β' 708/ 
94) απόφαση του Υφυπουργού Υγείας, Πρόνοιας και Κοι¬ 
νωνικών Ασφαλίσεων για μεταβίβαση αρμοδιοτήτων και 
του δικαιώματος υπογραφής εγγράφων «Με εντολή Υφυ¬ 
πουργού» για τον Τομέα Υγείας, αποφασίζουμε: 

I. Κυρώνουμε την ανωτέρω (3) σχετική γνωμοδότηση 
της Ε.Ε. του ΚΕ.Σ.Υ., με την οποία αναγνωρίζονται οι ακό¬ 
λουθες Νοσοκομειακές Μονάδες ως κατάλληλες για 
άσκηση των γιατρών, στις αναφερόμενες ειδικότητες: 

1. Περιφ. Γ εν. Νοσοκομείο Λάρισας 

Νευροχειρουργικό τμήμα: έξι μήνες στη Νευροχειρουρ- 

γική. 

2. Γεν. Νομ/κό Νοσ/μείο Κέρκυρας. 

1 Ορθοπεδικό τμήμα: 2 χρόνια στην Ορθοπεδική. 

3. Νομ/κό Γεν. Νοσ/μείο Χανίων «Ο ΑΓ. ΓΕΩΡΓΙΟΣ» 

Α' Παθολογικό τμήμα: 5 χρόνια στην Παθολογία 

4. Περιφ. Γεν. Νοσ/μείο Ιωαννίνων «Γ. X "ΚΩΣΤΑ» 


Παιδιατρικό τμήμα: 2 1/2 χρόνια στην παιδιατρική 

II. Από τις διατάξεις της παρούσας απόφασης δεν προ- 
καλείται δαπάνη σε βάρος του κρατικού προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Οκτωβρίου 1994 
Ο Γ εν. Διευθυντής 

Γ. ΠΑΠΟΥΤΣΑΚΗΣ 

- 4 - 

Αριθ. 1239 (3) 

Αναπροσαρμογή ποσού εφάπαξ αποζημιώσεως φορτ/τών 
Ξηράς Καλαμάτας. 

Ο ΝΟΜΑΡΧΗΣ ΜΕΣΣΗΝΙΑΣ 
Έχοντας υπόψη: 

1. Τις διατάξεις του Ν. 3200/55 «περί διοικητικής απο- 
κεντρώσεως όπως τροποποιήθηκαν και ισχύουν σή¬ 
μερα». 

2. Τις διατάξεις του άρθρ. 3 του Π.Δ. 369/16.6.89 «Ορ¬ 
γάνωση των υπηρεσιών εργασίας των Νομαρχιών». 

3. Τις διατάξεις της παρ. 2 του άρθρ. 16 του Κανονισμού 
του ΚΑΦ Ξηράς Καλαμάτας, όπως τροποποιήθηκαν και 
ισχύουν σήμερα. 

4. Το αριθμ. 659/3.6.94 πρακτικό συνεδριάσεων της 
Δ.Ε. του ΚΑΦ Ξηράς Καλαμάτας. 

5. Το αριθμ. 12467/23.9.94 έγγραφο του Υπουργείου 
«Αναπροσαρμογή της εφάπαξ αποζημιώσεως των φορτ/ 
τών του ΚΑΦ Ξηράς Καλαμάτας», αποφασίζουμε: 

Εγκρίνουμε την τροποποίηση της παρ. 2 του άρθρ. 16 
του κανονισμού ΚΑΦ Ξηράς Καλαμάτας όπως τροποποιή¬ 
θηκε μεταγενέστερα ως εξής: 

1 . 

2. Το υπό τις ανωτέρω προϋποθέσεις της προηγούμε¬ 
νης παραγράφου εις τους δικαιούχους ποσόν εφάπαξ 
αποζημιώσεως ορίζεται υπό ομαλές συνθήκες του ΚΑΦ 
ανάλογα με τα έτη συμμετοχής σ’ αυτό ως ακολούθως: 

α) Για τα δέκα (10) πρώτα έτη συμμετοχής στο ΚΑΦ 
60.000 δρχ. 

β) Για κάθε έτος συμμετοχής από το 11 ο μέχρι και το 
20ο 15.000 δρχ. 

γ) Για κάθε έτος συμμετοχής πέραν του 21ου 17.000 
δρχ. 

Το ανώτατο όριο της εφάπαξ αποζημιώσεως δε δύναται 
να υπερβαίνει το ποσό των 450.000 δρχ. 

δ) Το κλάσμα του χρόνου μεγαλύτερο των εξ (6) μηνών 
υπολογίζεται σαν ολόκληρος χρόνος για τον υπολογισμό 
της προσαύξησης, όχι όμως και για την θεμελίωση δικαιώ¬ 
ματος για τη χορήγηση παροχής. 

ε) Από τις διατάξεις αυτής της απόφασης δεν προκαλεί- 
ται δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμάτα, 11 Οκτωβρίου 1994 

Ο Νομάρχης 

Κ. ΣΤΑΦΥΛΑΣ 

Αριθ. 2979 (4) 

Έγκριση προγράμματος κυνηγίου της ελεγχόμενης Κυνη¬ 
γετικής περιοχής Αταλαντονήσου Ν. Φθιώτιδας, κυνη¬ 
γετικής περιόδου 1994-1995. 

Ο ΝΟΜΑΡΧΗΣ ΦΘΙΩΤΙΔΟΣ 
Έχοντας υπόψη: 

1. Τις διατάξεις των άρθρων 253 και 254 του Ν.Δ. 86/69 
«Περί Δασικού Κώδικος» όπως έχουν αντικατασταθεΐ αντί¬ 
στοιχα με τα άρθρα 3 και 4 του Νόμου 177/75. 

2. Τις διατάξεις του άρθρου 3 του Π.Δ/τος 453/Τ- 
2415/1977 «Περί των ελεγχομένων Κυνηγετικών περιο¬ 
χών και των όρων και προϋποθέσεων ασκήσεως Θήρας σ' 
αυτές». 

3. Την αριθ. 235 228/5821/1977 απόφαση του Υπουρ¬ 
γού Γεωργίας «Περί χαρακτηρισμού και ιδρύσεως Ε.Κ.Π. 
στο νησί Αταλαντονήσι». 

4. Τις διατάξεις του άρθρου 1 παρ. Κ9 του Π.Δ/τος 
332/33 «Περί μεταβιβάσεως αρμοδιοτήτων του Υπουργού 
Γεωργίας και Προϊσταμένων διανομαρχιακών Υπηρεσιών 
του Υπ. Γεωργίας στους Νομάρχες». 

5. Το πρόγραμμα του κυνηγίου που συντάχθηκε και 
υποβλήθηκε σε μας από το Δασαρχείο Αταλάντης με την 
αριθ. 2743/29.9.94 αναφορά του, αποφασίζουμε: 

Εγκρίνουμε το πρόγραμμα της Ελεγχόμενης Κυνηγετι¬ 
κής Περιοχής Αταλαντονήσου, κυνηγετικής περιόδου 
1994-1995, ως ακολούθως: 

ΠΡΟΓΡΑΜΜΑ ΚΥΝΗΓΙΟΥ 

Ελεγχόμενης Κυνηγετικής Περιοχής (Ε.Κ.Π.) Αταλαντο¬ 
νήσου κυνηγετικής περιόδου 1994-95. 

Αρθρο 1 

Για να αποκτήσει κανείς το δικαίωμα κυνηγίου στην κυ¬ 
νηγετική περιοχή Αταλαντονήσου, απαιτούνται: 

1.1. Κατοχή κοινής αδείας κυνηγίου, ήτοι Τοπικής, Πε¬ 
ριφερειακής ή Γ ενικής, που να ισχύει και για το Νομό Φθι¬ 
ώτιδας. 

1.2. Η απόκτηση Ειδικής αδείας για το κυνήγι στην 
Ελεγχόμενη Κυνηγετική περιοχή. 

Άρθρο 2 

Γ ια να αποκτήσει ο ενδιαφερόμενος κυνηγός, την Ει¬ 
δική άδεια, πρέπει να υποβάλει στο Δασαρχείο Αταλά¬ 
ντης: 

2.1. α) Αίτηση στην οποία θα αναγράφεται το επώνυμο, 
το όνομα πατέρα, ο τόπος και η διεύθυνση κατοικίας, ο 
αριθμός αστυνομικής ταυτότητας, ο αριθμός αδείας κυνη¬ 
γίου, το είδος της (Τοπική, Περιφερειακή, Γενική) και η 
δασική αρχή που την εξέδωσε, καθώς και το είδος (πτε¬ 
ρωτά ή τριχωτά) κυνηγίου που επιθυμεί. 

β) Την άδεια Θήρας που εκδόθηκε σύμφωνα με τις δια¬ 
τάξεις του άρθρου 262 του Ν.Δ. 86/69, η υπεύθυνη δή¬ 
λωση του άρθρου 8 Ν. 1599/1986 στην οποία θα αναγρά¬ 
φεται η χρονολογία, ο αριθμός και η Δασική Αρχή που την 
εξέδωσε. 

2.2. Η τιμή της ειδικής άδειας, καθορίζεται ως εξής: 

2.2. α. Για την πρώτη και δεύτερη ημέρα κυνηγίου: 

2.2. α1. Γ ια όλους τους Έλληνες κυνηγούς και τους ξέ¬ 
νους υπήκοους κρατών μελών της Ευρωπαϊκής Ένωσης 
δρχ. 10.000 - (πλέον Φ.Π.Α. 18%). 


2.2. α2. Για τους υπηκόους λοιπών ξένων κρατών, οι 
οποίοι διαμένουν στη χώρα μας δρχ. 15.000 (πλέον 
Φ.Π.Α. 18%). 

2.2. β. Γ ια τις ημέρες πέραν της πρώτης και της δευτέ- 
ρας: 

2.2. β1. Γ ια όλους τους Ελληνες κυνηγούς και τους ξέ¬ 
νους υπήκοους κρατών μελών της Ευρωπαϊκής Ένωσης 
δρχ. 5.000 - (πλέον Φ.Π.Α. 18%). 

2.2. β2. Για τους υπηκόους λοιπών ξένων κρατών, οι 
οποίοι διαμένουν στη χώρα μας δρχ. 12.000 (πλέον 
Φ.Π.Α. 18%). 

2.3. Η ειδική άδεια ισχύει για την ημερομηνία που ανα¬ 
γράφεται σ’ αυτή. 

2.4. Αν οι ενδιαφερόμενοι κυνηγοί επιθυμούν να κυνη¬ 
γήσουν με άλλους κυνηγούς, το πολύ μέχρι τρεις (3), πρέ¬ 
πει ο καθένας χωριστά να συνυποβάλλει τα δικαιολογητικά 
που καθορίζονται στο άρθρο 2 παρ. 2.1 .αβ και να αναγρά¬ 
φονται στην αίτηση του καθενός χωριστά τα ονόματα και 
των υπολοίπων της παρέας. 

2.5.0 κυνηγός που τήρησε τη διαδικασία το άρθρου αυ¬ 
τού, παίρνει σειρά προτεραιότητας κυνηγίου στην Ε.Κ.Π., 
η δε αίτησή του καταχωρείται σε ειδικό βιβλίο του Δασαρ¬ 
χείου. 

2.6. Ο επόπτης της Ε.Κ.Π. καθορίζει την ημερομηνία 
κυνηγίου, για κάθε ενδιαφερόμενο, τον αριθμό των κυνη¬ 
γών σε κάθε είσοδο κ.λπ. 

2.7. Αιτήσεις γίνονται δεκτές μετά την έγκριση του πα¬ 
ρόντος προγράμματος από το Νομάρχη. 

Άρθρο 3 

3.1. Ο κυνηγός που δεν ακολούθησε τη διαδικασία του 
άρθρου 2 του προγράμματος αυτού, δεν έχει κανένα δι¬ 
καίωμα κυνηγίου στην Ε.Κ.Π. 

3.2. Στην περίπτωση που ο κυνηγός δεν παρουσιασθεί 
την ημέρα που ορίσθηκε να κυνηγήσει, τότε μπορεί να 
ορισθεί γι’ αυτόν από την Υπηρεσία άλλη μέρα και αν δεν 
παρουσιασθεί ξανά, τότε το τέλος χάνεται υπέρ του ΚΕΦ. 
Θήρας και η αίτησή του μπαίνει στο Αρχείο. 

3.3. Αν για οποιαδήποτε αιτία, ύστερα από εισήγηση του 
Επόπτη της Ε.Κ.Π. απαγορευθεί το κυνήγι, η Υπηρεσία 
δεν φέρει καμιά ευθύνη παρά μόνο να επιστρέφει στους 
κυνηγούς τα χρηματικά ποσά επιβαρυνόμενα με τα έξοδα 
αποστολής κατά τη διαδικασία περί επιστροφής εσόδων 
ως αχρεωστήτως καταβληθέντων. 

Άρθρο 4 

4.1. Με βάση το βιβλίο προτεραιότητας κυνηγίου, ο 
Επόπτης της Ε.Κ.Π. καταρτίζει τις ονομαστικές καταστά¬ 
σεις των κυνηγών κατά ημερομηνίες. Ο ενδιαφερόμενος 
κυνηγός οφείλει να τηλεφωνήσει στο Δασαρχείο Αταλά¬ 
ντης δέκα (10) ημέρες μετά την υποβολή της αιτήσεως, 
στα τηλέφωνα (0233) 22.171 και 22.268 Αταλάντης, για 
να μάθει την ημερομηνία κυνηγίου που καθορίσθηκε γι’ 
αυτόν ή εφ’ όσον δεν επιθυμεί ο ίδιος, η Υπηρεσία θα του 
ανακοινώσει με έγγραφο την ημέρα κυνηγίου. 

Σε κυνηγούς οι οποίοι θα προσέλθουν για κυνήγι, χωρίς 
να ειδοποιηθούν από την Υπηρεσία, δεν θα επιτραπεί η εί¬ 
σοδό τους στο Αταλαντονήσι. 

4.2. Ο αριθμός των κυνηγών για κάθε μέρα κυνηγίου, ο 
τρόπος και ο τόπος κυνηγίου, καθώς και άλλες λεπτομέ¬ 
ρειες του κυνηγίου, καθορίζονται από τον Επόπτη της 

4.3. Σε κάθε τομέα επιτρέπεται να κυνηγάει μόνο μία 
ομάδα κυνηγών και ο αριθμός των κυνηγών κάθε ομάδας, 
δεν πρέπει να υπερβαίνει τους οκτώ (8). 

Αρθρο 5 

5.1. Οι ενδιαφερόμενοι κυνηγοί μπορούν να παρουσια- 
σθούν την ημερομηννία που καθορίσθηκε στην παραλία 
Αταλάντης (Σκάλα Αταλάντης) το αργότερο μέχρι την 7.00 
ώρα της ημέρας που έχει ορισθεί να κυνηγήσουν. Στη συ¬ 
νέχεια εφοδιάζονται με την Ειδική Αδεια και παίρνουν 
οδηγίες και λεπτομέρειες σχετικά με το κυνήγι από τα αρ¬ 
μόδια όργανα της Ε.Κ.Π. 

5.2. Ειδικότερα ενημερώνονται για τον τόπο συγκε- 
ντρώσεως, ώρα ενάρξεως του κυνηγίου και γενικά για τον 
τρόπο διεξαγωγής του κυνηγίου. 

5.3. Οι κυνηγοί πρέπει να γνωρίζουν τον κανονισμό των 
Κυνηγετικών Περιοχών και τα θηράματα της περιοχής. 

5.4. Η Υπηρεσία δεν αναλαμβάνει καμμία ευθύνη για τη 
μετάβαση και επιστροφή των κυνηγών στο Αταλαντονήσι, 
τα δε έξοδα μεταβάσεως και επιστροφής βαρύνουν τους 
κυνηγούς εξ ολοκλήρου. 

Αρθρο 6 

6.1. Ο κυνηγός έχει δικαίωμα να φέρει μαζί του δύο 
όπλα. Επιτρέπεται η χρήση επαναληπτικών όπλων (καρα- 
μπινών) και με γέμισμα μόνο μέχρι δύο φυσίγγια. 

6.2. Ο κάθε κυνηγός μπορεί να χρησιμοποιεί μέχρι δύο 
σκυλιά πτερωτού θηράματος (πουλόσκυλα) τα οποία πρέ¬ 
πει να υπακούουν στο πρόσταγμα αυτού. 

6.3. Για τις ημέρες που επιτρέπεται το κυνήγι του αγριο- 
πρόβατου ο κάθε κυνηγός μπορεί να χρησιμοποιεί μέχρι 
δύο σκυλιά δίωξης (λαγόσκυλα) και απαγορεύονται τα 
σκυλιά πτερωτού θηράματος (πουλόσκυλα) καθώς και το 
κυνήγι των πτερωτών. 

Αρθρο 7 

7.1. Ο κυνηγός ή η ομάδα των κυνηγών που παίρνει μέ¬ 
ρος στο κυνήγι μέσα στην Ε.Κ.Π., συνοδεύεται από αρμό¬ 
δια δασικά όργανα της Ε.Κ.Π. 

Η Υπηρεσία δεν φέρει καμμία ευθύνη για τυχόν τραυμα¬ 
τισμό ή ατύχημα κλπ. κυνηγού, κατά τη διάρκεια κυνηγίου 
από οποιαδήποτε αιτία. 

7.2. Απαγορεύεται η απομάκρυνση από την ομάδα, με¬ 
μονωμένων κυνηγών. Οι παραβάτες απομακρύνονται της 
Ε.Κ.Π. και στερούνται του κυνηγίου, χωρίς άλλη διατύ¬ 
πωση ή αποζημίωση. 

7.3. Ο κυνηγός που τραυματίζει - κατά την απόλυτο 
κρίση του Δασικού οργάνου που παρακολουθεί το κυνήγι - 
θήραμα και δεν συλλαμβάνει αυτό, καταβάλλει το μισό της 
προβλεπόμενης για το θήραμα αξίας. 

7.4. Απαγορεύεται αυστηρά η διαλογή των φονευθέ- 
ντων θηραμάτων, κυνηγός δε, που θα συλληφθεί να μην 
παίρνει το φονευθέν θήραμα, τότε καταλογίζεται σε βά¬ 
ρος του η αξία του θηράματος και στερείται παντελώς της 
εισόδου στην Ε.Κ.Π. 

Αρθρο 8 

8.1. Μετά το τέλος του κυνηγίου, ο Φύλακας ή το εντε¬ 
ταλμένο δασικό όργανο της Ε.Κ.Π., εκδίδει απόδειξη πλη¬ 
ρωμής από τριπλότυπο στέλεχος, το οποίο έχει τις αυτές 
ενδείξεις με το δελτίο εισόδου και εισπράττει το σχετικό 


ποσό. Το αντίγραφο της απόδειξης που θα δίνεται στον 
κυνηγό, αποτελεί νόμιμο τίτλο κατοχής των θηραμάτων 
που αναγράφονται για τη μεταφορά κ.λπ. αυτών. 

8.2. Ομάδα κυνηγών δικαιούται να κατανέμει μεταξύ 
των μελών αυτής, μέχρι το ανώτερο επιτρεπτό όριο, τα θη¬ 
ράματα που κυνηγήθηκαν από αυτή. 

8.3. Όταν η ομάδα αποτελείται από τους κυνηγούς κα¬ 
τοίκους διαφόρων περιοχών, Φθιώτιδας και υπηκόους 
Κρατών Μελών της Ευρωπαϊκής Ένωσης, τότε οι τιμές 
όλων των φονευθέντων θηραμάτων καθορίζονται από τις 
τιμές των θηραμάτων που αναγράφονται στη στήλη (3) του 
παρακάτω πίνακα. 

Αν η ομάδα έχει και αλλοδαπούς κυνηγούς άλλων ξένων 
κρατών τότε οι τιμές καθορίζονται με τη στήλη (4) του Πί¬ 
νακα. 

Αρθρο 9 

9.1. Με απόφαση του Νομάρχη Φθιώτιδας, ύστερα από 
εισήγηση του Επόπτη, είναι δυνατό να τροποποιηθεί το 
πρόγραμμα Θήρας ή να διακοπεί για ορισμένο χρόνο το κυ¬ 
νήγι ή οριστικά, για ένα ή για όλα τα είδη θηραμάτων. 

9.2.0 Επόπτης της Ε.Κ.Π. μπορεί, σε περίπτωση κακο¬ 
καιρίας όταν δεν μπορεί να διεξαχθεί το κυνήγι, να καθο¬ 
ρίσει ως μέρα αυτού την επομένη ή και την άλλη μέρα. 

9.3. Διακόπτεται το κυνήγι σε οποιαδήποτε περίπτωση 
κρίνει ο Επόπτης της Ε.Κ.Π. 

Αρθρο 10 

10.1. Κατά την κυνηγετική περίοδο 1994-95 επιτρέπε¬ 
ται για κάθε κυνηγό το κυνήγι των κατωτέρω θηραμάτων 
σε αριθμό και τιμή μονάδας. 


α.α. Είδος 
θηράματος 

Επιτρεπ. 

αριθμός 

Τιμή μονάδος Δρχ. 

'Ελλήνες Αλλοδαποί 

Κυνηγοί Κυνηγοί 

υπήκοοι κρατών 

Σοβ. Ένωσης (λοιποί) 

1. Φασιανός 

5 

3.500 

5.000 

2. Πέρδικα 

5 

2.500 

4.000 

3. Ορτύκι 

5 

1.000 

1.500 

4. Αγριοκούνελο 

10 

2.000 

4.000 

5. Μπεκάτσα 

10 

1.500 

3.000 

6. Περιστεροειδή 

15 

1.200 

2.200 

7. Τσίχλες 

30 

500 

1.000 

8. Κοτσύφια 

10 

500 

1.000 

θ. Αγριοπράβατα 
(ανά ομάδα 8 ατό¬ 
μων) 

2 

50.000 (αρσεν.) 

60.000 

, 50.000 (θηλ.) 

Οι ανωτέρω τιμές επιβαρύνονται με Φ.Π.Α 

60.000 

. 8%. 


Ο ανώτερος αριθμός θηραμάτων που μπορεί να σκοτω¬ 
θούν, καθορίζεται σε 2.000 Φασιανούς, 200 Ορτύκια, 
3.000 Πέρδικες, 20 Αγριοπρόβατα και απεριόριστος αριθ¬ 
μός λοιπών θηραμάτων. 

Για την κυνηγετική περίοδο 1994-95και για πειραματι- 

κούς σκοπούς μπορεί να σκοτωθούν θηλυκοί Φασιανοί 
μέχρι ποσοστού 50% τους υπάρχοντος πληθυσμού. 

Άρθρο 11 

I 

11.1. Η κυνηγετική περίοδος της Ε.Κ.Π. Αταλαντονή- 
σου αρχίζει τις 24 Οκτωβρίου 1994 ημέρα Δευτέρα και λή¬ 
γει στις 21 Δεκεμβρίου 1994 ημέρα Τετάρτη. 

Ημέρες κυνηγίου ορίζονται: 

α) Για πτερωτά θηράματα και κουνέλι: η Δευτέρα, Τε¬ 
τάρτη και Παρασκευή εκτός εάν είναι ημέρα αργίας. 

β) Για αγριοπρόβατα και κουνέλι: ημέρα Πέμπτη και από 
ώρα 14:00 έως 17:00, στις ημερομηνίες 3.11, 10.11, 
17.11, 24.11, 1.12.94. 

Με απόφαση του Νομάρχη Φθιώτιδας, είναι δυνατό οι 


ανωτέρω ημερομηνίες να τροποποιούνται, όταν οι συνθή¬ 
κες το επιτρέπουν. 

Άρθρο 12 

12.1. Οι συνοδοί κυνηγών, χωρίς όπλο στη διάρκεια του 
κυνηγίου, πληρώνουν τέλος εισόδου 2.000 δρχ. για κάθε 
μέρα. Οι άλλοι επισκέπτες μπορούν να μπαίνουν χωρίς να 
πληρώνουν. 

12 . 2 . Όλοι οι επισκέπτες οφείλουν να τηρούν τον κανο¬ 
νισμό προστασίας και ησυχίας των θηραμάτων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 10 Οκτωβρίου 1994 
Ο Νομάρχης 
ΧΡ. ΘΕΟΔΩΡΟΥ 

ΡΩΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 
Ταχ. Κώδικας 
ΤΕίΕΧ 
ΡΑΧ 


Καποδιστρίου 34 
104 32 

22.3211 ΥΡΕΤ ΘΡ 
5234312 


Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 
λειτουργούν καθημερινά απδ 8.00 έως 13.00 


ΧΡΗΣΙΜΕΣ ΠΛΗΡΟ ΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ . 52.48.188 ,„χ · 52 48 141 

• Για φωτοαντίγραφα παλαιών τευχών στην οδο Σολωμου 51 'Λ ?13 _ 52 4 α 547 

•Τμήμα πληροφόρησης: Για τα δημοσιεύματα των ΦΕΚ Σολωμου 51 τηλ 52.25.713 


Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με 


καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ Τ ΗΣ^ ΚΥΒΕΡΝΗΣΕΩΣ^ 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (8σέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεοης στο Δημόσιο Ταμείο 3512 


Η ετήσια συνδρομή είναι: 


α) Για το 

Τεύχος Α' Δρχ. 

β) 

» 

» 

» 

Β 

» 

Υ) 

» 

» 

» 

Γ' 

» 

δ) 

» 

» 

» 

Δ' 

» 

ε) 

» 

» 

» 

Αναπτυξιακών Πράξεων 

» 

στ) 

» 

» 

» 

Ν.Π.Δ.Δ. 

» 

ζ) 

» 

» 

» 

ΠΑΡΑΡΤΗΜΑ 

» 

η) 

» 

» 

» 

Δελτ. Εμπ.& Βιομ. Ιδ. 

» 

θ) 

» 

» 

» 

Αν. Ειδικού Δικαστηρίου 

» 

ι) 

» 

» 

» 

Α.Ε. & Ε.Π.Ε. 

» 

ια) Για όλα τα Τεύχη εκτός ΤΑΕ-ΕΠΕ 

» 


15.000 

30.000 

10.000 

30.000 

20.000 

10.000 

5.000 

10.000 

3.000 

200.000 

100.000 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 750 

» 1.500 

» 500 

» 1.500 

» 1.000 

» 500 

» 250 

» 500 

» 150 

» 10.000 

» 5.000 



Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 










